Jean-Christophe Cassard

Jean-Christophe Cassard (La Rochelle,  – Lokireg, ) a oa un istorour hag ur c'helenner breizhat.

Goude e studi e Naoned, ur studi arall en École Normale Supérieure e Saint-Cloud (Hauts-de-Seine) adalek 1971 betek 1975 ha bout bet kelenner war an Istor e Cholet e voe mestr-prezeger war Istor ar Grennamzer en UBO e Brest e 1988 kent bout kelenner er skol-veur-se adalek 2003 betek e varv trumm e 2013, oadet a 62 vloaz.

Breizh eo danvez e levrioù hag e bennadoù, diwar-benn ar Grennamzer uhelañ, ar sent ha Brezel hêrezh dugelezh Breizh (1341-1364) dreist-holl. Dre an oberennoù-se ez eo aet da unan eus an arbennigourion wellañ war Breizh ar Grennamzer. Dedennet-bras gant ar mor e veze Jean-Christophe Cassard ivez.

Ur c'henlabourer eo bet e Kreizenn an Enklaskoù Breizhek ha Keltiek koulz hag en ti-embann Skol Vreizh, ma kemere perzh en aozañ levrioù diwar-benn Istor Breizh.

Ken abred hag ar bloavezhioù 1970 e tifennas Breizh sokialour hag emren, ma vije he sevenadur e kalon ar vro. Un ezel eus an UDB e voe e-pad ur mare, met d'ar c'hevredigezhioù Ar Falz ha Skol Vreizh e ouestle ar braz ag e amzer vak. Bez' e voe unan eus aozerion bennañ al levr Toute l'Histoire de la Bretagne embannet gant Skol Vreizh e 2012.

E 2009 e voe deroet Kolier Urzh an Erminig dezhañ gant Skol-Uhel ar Vro.

Oberennoù
 Vikings en Bretagne. In : Skol Vreizh n°5. Montroulez : Embannadurioù Skol Vreizh, Gouere 1986 (ISSN 07558848)
 La tradition royale en Bretagne armorique. Brest : Centre de Recherche Bretonne et Celtique-UBO, 1989 (ISSN : 0035-3264)
 Les Bretons de Nominoë. Brasparzh : Beltan, 1990  • Adembannet gant Roazhon : Presses Universitaires de Rennes, 2003 
 La Bretagne des premiers siècles – Le Haut-Moyen Âge. Kintin : Jean-Paul Gisserot, 1994 
 Charles de Blois (1319-1364), duc de Bretagne et Bienheureux. Brest : Centre de Recherche Bretonne et Celtique-UBO, 1994 
 Le siècle des Vikings en Bretagne. Jean-Paul Gisserot, 1996 
 Saint Yves de Tréguier – Un saint du XIIIe siècle. Paris : Éditions Beauchesne, 1997 
 Les Bretons et la mer au Moyen-Âge. Presses Universitaires de Rennes, 1998 
 L'hermine ensanglantée – Naître et survivre en Bretagne au XIVe siècle. Montroulez : Skol Vreizh, 2001 
 La guerre de Succession de Bretagne – Dix-huit études. Speied : Coop Breizh, 2006
 L'Orient des Bretons au Moyen Âge. Skol Vreizh, 2007 
 Vérité poétique, Vérité politique – Mythes, modèles et idéologies politiques au Moyen Âge. Presses Universitaires de Rennes, 2007 
 Les Bretons dans la Guerre de Cent ans. Coop Breizh, 2011 
 L'âge d'or capétien (1180-1328). Paris : Belin, 2014 
Dre genlabour
  Bretagnes – Art, négoce et société de l'antiquité à nos jours - Mélanges offerts au Professeur Jean Tanguy. Brest : Association des amis de Jean Tanguy, 1996
 Toute l'histoire des pays celtiques – Des origines à la fin du XXe siècle (a-gevret gant Le Quéau, Jean-René). Skol Vreizh, 1998 
 Bretons et normands au Moyen Âge – Rivalités, malentendus, convergences. Presses Universitaires de Rennes, 2008 
 Dictionnaire d'histoire de Bretagne. Skol Vreizh, 2008 
 Le prince, l'argent, les hommes au Moyen Âge – Mélanges offerts à Jean Kerhervé'. Presses Universitaires de Rennes, 2008 
 Bretagnes — Du cœur aux lèvres – Mélanges offerts à Donatien Laurent. Presses Universitaires de Rennes, 2009 
 Saint-Jean-du-Doigt des origines à Tanguy Prigent – Actes du Colloque du 23-25 septembre 1999. Centre de Recherche Bretonne et Celtique-UBO, 2011 
 Le grand atelier de l'Histoire de France : Le Moyen Âge 481-1453 – Sources, historiographie, controverses, enjeux. Belin, 2012 
 Toute l'Histoire de la Bretagne. Montroulez : Skol Vreizh, 2012 

Diwar-benn Jean-Christophe Cassard
 Jean-Christophe Cassard – Historien de la Bretagne''. Skol Vreizh, 2014 

Rummad:Istorourien Breizh
Rummad:Urzh an Erminig
Rummad:Ganedigezhioù 1951
Rummad:Marvioù 2013